《何仁甫作室日生男》
元代·方回

筑室肇闻开吉卜，弄璋恰喜共良辰。
千间广厦连云起，一颗明珠入掌新。
撰上梁文焉用我，作汤饼客可无人。
门闾如此须高大，他日能容驷马轮。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。